|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 41 | 2023 елның 30 июне |

«Түбән Кама муниципаль районының яшьләр парламенты турында»

2020 елның 27 августындагы 67 номерлы Түбән Кама муниципаль районы

Советы карарына үзгәрешләр кертү хакында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон һәм «Татарстан Республикасы муниципаль районнары һәм шәһәр округларының җирле үзидарә органнарына дәүләт яшьләр сәясәте өлкәсендә Татарстан Республикасының аерым дәүләт вәкаләтләрен бирү турында» 2006 елның 7 апрелендәге 29-ТРЗ номерлы Татарстан Республикасы Законы нигезендә, Түбән Кама муниципаль районы Советы

КАРАР БИРӘ:

«Түбән Кама муниципаль районының яшьләр парламенты турында» 2020 елның 27 августындагы 67 номерлы Түбән Кама муниципаль районы Советы карарына (алга таба – карар) түбәндәге үзгәрешләр кертергә:

1. Карарның 4 пунктында «(Аитова А.Ф.)» сүзләрен төшереп калдырырга;

карарга кушымтада 1 нче бүлекне түбәндәге эчтәлектәге пункт белән тулыландырырга:

«3. Яшьләр парламенты өч елга формалаша.»;

IV бүлектә 18 нче пунктны түбәндәге редакциядә бәян итәргә: «18. Яшьләр парламентының беренче утырышы Түбән Кама муниципаль районы Советының җирле үзидарә, регламент һәм хокук тәртибе мәсьәләләре буенча даими комиссиясе тарафыннан чакырыла»;

Түбән Кама муниципаль районы Советы каршындагы Яшьләр парламенты турындагы нигезләмәгә кушымтаны кушымта нигезендә яңа редакциядә бәян итәргә.

2. Әлеге карарның үтәлешен контрольдә тотуны Түбән Кама муниципаль районы Советының җирле үзидарә, регламент һәм хокук тәртибе мәсьәләләре буенча даими комиссиясенә йөкләргә.

Түбән Кама муниципаль

районы Башлыгы Р.Х. Муллин

Түбән Кама муниципаль районы Советының 2023 елның

30 июнендәге 41 номерлы

карарына кушымта

«Түбән Кама муниципаль районы Советы каршындагы Яшьләр парламенты турындагы нигезләмәгә кушымта

Татарстан Республикасы Түбән Кама муниципаль районы Советы каршындагы Яшьләр парламентын формалаштыру буенча конкурс үткәрү тәртибе

* + 1. Гомуми нигезләмәләр

Әлеге Тәртип Татарстан Республикасы Түбән Кама муниципаль районы Советы каршындагы Яшьләр парламентын формалаштыру максатларында конкурс үткәрүнең гомуми шартларын билгели (алга таба – Конкурс).

# Конкурсны оештыручы

2.1. Конкурсны оештыру һәм үткәрүне оештыру комитеты (алга таба - Комитет) башкара.

2.2. 5 кешедән ким булмаган комитет составы Түбән Кама муниципаль районы Советы депутатлары, Түбән Кама муниципаль районы Башкарма комитеты вәкилләре, яшьләр иҗтимагый оешмалары арасыннан төзелә.

2.3. Комитет составы җирле үзидарә, регламент һәм хокук тәртибе буенча даими комиссиясе тарафыннан раслана.

2.4. Комитет:

1) Конкурсның рәсми мәгълүмати ресурсы булып торган сайтта https://udmnk.ru/ конкурста катнашу өчен гаризалар кабул итә (алга таба - мәгълүмати сайт);

2) конкурста катнашучылар белән үзара хезмәттәшлек итә;

3) конкурска йомгак ясый;

4) әлеге Тәртиптә каралган башка вәкаләтләрне гамәлгә ашыра.

2.5. Комитет утырышы, әгәр анда Комитетның расланган составының яртысыннан артыгы катнашса, хокуклы дип санала.

2.6. Комитет карары утырышта катнашучылар санының күпчелек тавышы белән кабул ителә. Тавышлар тигез булганда, Комитет рәисенең тавышы хәлиткеч була.

# Конкурсны үткәрү шартлары һәм тәртибе

3.1. Конкурс игълан итү, аны үткәрү шартлары, сроклары һәм этаплары турында карар Комитет тарафыннан кабул ителә.

3.2. Конкурс игълан итү турында карар, аны үткәрү шартлары, сроклары һәм этаплары турында мәгълүмат Комитет тарафыннан Конкурс игълан итү турында карар кабул ителгән көннән алып җиде эш көне эчендә мәгълүмати сайтта урнаштырыла, шулай ук Татарстан Республикасы Түбән Кама муниципаль районының рәсми сайтында Интернет челтәрендә урнаштыру өчен җибәрелә.

3.3. Яшьләр парламенты әгъзаларына (алга таба – кандидатлар) конкурста катнашырга теләк белдергән гражданнар Яшьләр парламенты турындагы нигезләмәдә билгеләнгән таләпләргә туры килергә тиеш.

Конкурста алынмаган (вакытыннан алда туктатылган) хөкем ителүләре булган кешеләр катнашырга хокуклы түгел.

3.4. Конкурс этаплап үткәрелә һәм өч этаптан тора.

3.4.1. Беренче этап:

- кандидатларның мәгълүмат сайтына электрон рәвештә гаризалар тапшыруы;

- комитет тарафыннан тәкъдим ителгән гаризаларны өйрәнү һәм тикшерү;

- беренче этапка йомгак ясау, аның нәтиҗәләре буенча Комитет киләсе этапта катнашу өчен кандидатларны кертү турында карар кабул итә.

Гариза составына Комиссия карары белән билгеләнгән түбәндәге документлар керә:

а) шәхси гариза;

б) анкета;

в) шәхси мәгълүматны эшкәртүгә ризалык.

Комитетның беренче этап нәтиҗәләре буенча карары беркетмә белән рәсмиләштерелә һәм мәгълүмати сайтта һәм Түбән Кама муниципаль районының рәсми сайтында урнаштырыла (<https://udmnk.ru/>).

3.4.2. Икенче этап:

Кандидатларның дебатларда һәм мәгълүмати сайтта белем бирү программасында катнашуы.

Дебатларда кандидатның булмавы һәм белем бирү программасына йөрмәве аны Конкурста катнашудан читләштерә.

Кандидат үз-үзенә ярдәм итү өчен законнарга каршы килмәгән чаралар үткәрү хокукына ия.

Икенче этапны уңышлы узган кандидатлар өченче этапка кертелә.

3.4.3. Өченче этап:

- https://udmnk.ru/ порталында кандидатлар өчен тавыш бирү үткәрү (алга таба - тавыш бирү сайты).

Тавыш бирүдә Түбән Кама муниципаль районы территориясендә яшәүче 14 яшьтән алып 35 яшькә кадәрге Россия Федерациясе гражданнары катнашырга хокуклы (алга таба – тавыш бирүдә катнашучы). Тавыш бирүдә катнашучы кандидат өчен бер тапкыр тавыш бирергә хокуклы.

* Конкурста тавыш бирү нәтиҗәләрен йомгаклауны үткәрү.

Конкурста иң күп тавыш җыйган кандидатлар җиңүче дип таныла.

Комитетның өченче этап нәтиҗәләре буенча карары беркетмә белән рәсмиләштерелә һәм тавыш бирү нәтиҗәләре белән бергә мәгълүмати сайтта һәм Түбән Кама муниципаль районы җирле үзидарә органнарының рәсми порталында урнаштырыла (https://udmnk.ru/).

3.5. Конкурс нәтиҗәләре буенча Татарстан Республикасы Түбән Кама муниципаль районы Советы каршындагы Яшьләр парламенты турында нигезләмәгә ярашлы рәвештә Яшьләр парламенты формалаштырыла.»

Түбән Кама муниципаль районы

# Башлыгы урынбасары А.В. Умников